
Министерство на околната среда и водите


Регионална инспекция по околната среда и водите - Монтана

                                                        Д О К Л А Д

за извършена комплексна проверка на основание Заповед № РД-307/23.11.2015 г. на Директора на РИОСВ – Монтана в „Мир Монтана” ЕООД, гр. Монтана  

Извършената на 24.11.2015 г. комплексна проверка от експерти на РИОСВ –Монтана е с цел установяване съответствието на дейността на обекта с нормативните изисквания по опазване на околната среда, съгласно утвърдения за 2015 г. План за контролна дейност.

 
Основната дейност на фирмата е производство на метални ролки за гумени транспортьори и метални конструкции.

Дружеството е потребител по веригата на химични вещества и смеси, за които са представени ИЛБ, отговарящи на приложение II на Регламент (ЕО) № 1907/2006 (Регламент REACH) и Регламент ЕО № 453/2010 г. Използваните вещества и смеси се съхраняват в отделно обособен склад с ограничен достъп, без връзка с канализацията в оригинални фабрични опаковки. Изготвена е оценка за безопасност на съхранение на химичните вещества и смеси по утвърден формат и в изпълнение на дадено прадписание при предходна проверка през 2014 г.
                  В производствения цех на фирмата няма организирани източници на емисии, подлежащи на контрол. Отоплението на административните помещения се осъществява единствено с електрически уреди.

                  Боядисването на готовите изделия се извършва в регистрираната в регистъра по чл. 30л от ЗЧАВ инсталация „Боядисване на метални детайли”. В законоустановения срок е подадена в РИОСВ-Монтана годишна справка за 2014 г. за  изразходваните количества вещества, съдържащи летливи органични съединения. 

                  Източници на шум от обекта се явяват металорежещите машини и два броя компресори. Компресорите са разположени в обособено звукоизолирано помещение за недопускане на наднормен шум в околната среда.

На обекта се извършва само предварително съхранение на отпадъци на мястото на образуване до предаването им на фирми за последващо третиране. Отпадъците се предават на фирми въз основа на договори и съответните съпроводителни документи. Отпадъците се съхраняват разделно и се води необходимата отчетност.
Въз основа констатациите от проверката е дадено едно предписание.

